Rundskriv nr. 001/2022

Til alle avdelinger Oslo, 24. januar 2022

v/ leder Vår ref: AAa/ahc

**Årsmøter i avdelinger og bedriftsgrupper 2022**

**Årsmøter i avdelingene**

Vi vil minne om at årsmøter i avdelingene skal være avholdt innen 31. mars, jfr Normalvedtekter for avdelinger § 4.1.

Forbundet ber avdelingene sende inn kopi av revidert regnskap og årsberetning, samt oversikt over nyvalgt styre innen 1 mnd etter avholdt årsmøte. Dette er i henhold til Normalvedtekter for avdelinger § 1.7. Skjema for innrapportering av styre ligger vedlagt.

Videre gjør vi oppmerksom på at eventuelle endringer i avdelingskontingentens størrelse må meldes særskilt til forbundet sentralt ved Økonomiavdelingen. Kontingentendringer vedtatt på avdelingens årsmøte utover minstekontingent effektueres fra 1.1.2023.

**Årsmøter i bedriftsgrupper**

Vi gjør også oppmerksom på at i henhold til rammevedtektene for bedriftsgrupper skal årsmøtene i disse normalt avholdes innen utgangen av februar. Vi forutsetter at avdelingene videresender rundskrivet til bedriftsgruppene i avdelingen. Det er også her viktig at vi får melding om hvem som er valgt i de forskjellige bedriftsgruppene.

**Bestilling av jubilantmerker og -diplomer**

I forbindelse med årsmøter/hedring av jubilanter i avdelingene får forbundet mange henvendelser om merker og diplomer. Forbundet ber om at disse henvendelser gjøres skriftlig og sendes til forbundet sentralt enten per e-post: postkasse@flt.no eller per post: FLT, Postboks 8906, Youngstorget, 0028 Oslo. På samme måte ønsker vi at eventuelle invitasjoner til forbundets ledelse vedrørende deltakelse på årsmøter i avdelingene sendes postkasse@flt.no.

Med vennlig hilsen

Forbundet for Ledelse og Teknikk

Arnstein Aasestrand

2. nestleder

Vedlegg:” Til hjelp ved årsmøteforberedelser”, ”Styreskjema - bedriftsgrupper” og ”Styreskjema”Adressefelt